Il-Kardinal Mario Grech qal li l-viżjoni tal-Knisja bħala nies fi vjaġġ mar-ragħajja tagħhom, li qed imexxuhom, għandha tkun is-suġġett ewlieni tas-Sinodu tal-Isqfijiet li se jsir 'il quddiem. F'intervista ma' Vatican News , il-Kardinal, li huwa s-Segretarju Ġenerali tas-Sinodu tal-Isqfijiet, qal li xogħol is-Segretarjat miexi b'dan il-pass, u d-djalogu għandu jkun il-bażi tal-proċess tas-sinodu. Din il-ġimgħa s-Segretarjat tas-Sinodu tal-Isqfijiet beda jiltaqa' mal-episkopati minn madwar id-dinja biex iħejji l-aġenda għall-assemblea tal-2023, skont il-mudell mitlub mill-Papa Franġisku. Il-Kardinal qal li qabel ma jippubblikaw il-programm għas-Sinodu li jmiss, riedu li jkollhom kuntatt mal-presidenza tal-assemblea kontinentali tal-konferenzi episkopali, għax iriduhom ikunu involuti f'dan il-proġett. Wara l-pubblikazzjoni tad-dokument bil-programm il-ġdid, il-Kardinal qal li din il-ġimgħa qed jikkuntattjaw u jiddjalogaw mal-presidenti u s-segretarji ġenerali varji ta' kull konferenza episkopali fid-dinja. Fi kliem il-Kardinal, l-idea hi li jridu jibdew dan id-djalogu biex imbagħad dawn il-presidenti u s-segretarji ġenerali jipparteċipaw bħala msieħba fil-proġett. Dan sabiex huma jkunu jistgħu jgħaddu s-suġġerimenti tagħhom ukoll biex imbagħad jiġu implimentati fil-proċess sinodali l-ġdid. Aqra aktar L-Isqof Grech maħtur uffiċjalment Segretarju Ġenerali tas-Sinodu tal-Isqfijiet Ix-xewqa tal-Papa għal assemblea deċentralizzata se twassal biex is-Sinodu tal-Isqfijiet isir fil-Vatikan u f'kull djoċesi fil-ħames kontinenti. Is-Sinodu nbeda mill-Papa Pawl VI bħala mod kif titkompla l-esperjenza kolleġjali tat-Tieni Kunsill tal-Vatikan. Oriġinarjament ippjanat li jsir f'Ottubru tal-2022, is-Sinodu li jmiss issa għandu proċess ta' sentejn maqsum fi tliet fażijiet: il-fażi djoċesana, il-fażi kontinentali u dik universali. Aqra aktar F'Ottubru jibda s-Sinodu tal-Isqfijiet fid-djoċesijiet Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60cc8eab06a72_rand.td-a-rec-img{text-align:left}.td_uid_3_60cc8eab06a72_rand.td-a-rec-img img{margin:0 auto 0 0}